oliverkinch/danmarks-statistik huggingface dataset:
Udvekslingsophold populært blandt indvandrere

18. april 2018

Ændret 28. juni 2018 kl. 16:10

Tallene for udgående og indgående udvekslingsophold var desværre for høje ved første offentliggørelse, da der siden er blevet observeret dubletter. Alle berørte tal er rettet og er markeret med rødt.

Vis hele teksten »
« Minimer teksten

Ser man på antallet af udvekslingsophold i forhold til antallet af indskrevne studerende, er andelen af udvekslingsophold dobbelt så stor blandt indvandrere i forhold til personer med dansk oprindelse. I skoleåret 2016/2017 var 155.100 studerende med dansk oprindelse indskrevet på de videregående uddannelser, og i den periode var der i alt 10.500 udgående udvekslingsophold blandt studerende med dansk oprindelse - det svarer til 7 pct. Til sammenligning var 27.000 indvandrere indskrevet som studerende, og der var i alt  3.700 udgående udvekslingsophold af indvandrere i den periode - det svarer til 14 pct. Heraf var der i 34 pct. af tilfældene tale om studerende, der tager på udveksling i det land, hvor de er statsborgere.

Udvekslingsstuderende  2016/2017

18. april 2018 - Nr. 157

Hent som PDF

Næste udgivelse: 28. maj 2019

Alle udgivelser i serien: Udvekslingsstuderende

Kontakt

 Alexander Erik Friisnæs, tlf. 

Kilder og metode

Et udvekslingsophold er defineret som et meritgivende studie- eller praktikophold i udlandet for korte, mellemlange og lange videregående ordinære uddannelser. Udvekslingsopholdet skal være afsluttet i perioden 1. september til 31. august.Indgående udvekslingsophold dækker over studerende der kommer fra udlandet og tager en del af deres uddannelse på en dansk uddannelsesinstitution. Udgående udvekslingsophold dækker over studerende indskrevet på danske uddannelsesinstitutioner, som tager til udlandet som en del af deres uddannelse

Vis hele teksten »
« Minimer teksten
Statistik­dokumentation

Udvekslingsstuderende

Del sidens indhold
Stagnation i antallet af flytninger over Øresund

17. april 2018

I 2017 blev det en anelse mere populært at flytte fra Skåne til Østdanmark og en anelse mindre populært at flytte den modsatte vej. Samlet set var der således 55 flere flytninger i 2017 end året før. I Hovedstadsområdet er boligpriserne ligesom i midten af 00'erne stærkt på vej opad, men i modsætning til dengang har prisernes himmelflugt endnu ikke givet sig udslag i en stigning i antallet af flytninger fra Østdanmark til Skåne. Dengang var det de relativt lavere boligpriser i Skåne, som var drivkraften i flyttestrømmen mod øst. Denne forskel er ikke længere så udtalt. I Skåne er priserne også i stigning, og især Malmø-området oplever i disse år markante stigninger i boligpriserne. Dette er formentlig med til at hæmme lysten til at flytte fra Østdanmark til Skåne. I dag ligger antallet af flytninger i denne retning på blot en tredjedel af niveauet i midten af 00'erne, og siden 2010 har antallet af flytninger i modsat retning ligget højere.

Flyttestatistik for Øresundsregionen  2017

17. april 2018 - Nr. 155

Hent som PDF

Næste udgivelse: 16. april 2019

Alle udgivelser i serien: Flyttestatistik for Øresundsregionen

Kontakt

Lonnie Graversgaard Jensen, tlf. 30 35 72 92

Malene Baureis Hansen, tlf. 

Kilder og metode

Denne flyttestatistik udgør en del af Ørestat. Den foreliggende statistik udarbejdes i et samarbejde mellem Danmarks Statistik og Statistiska centralbyrån (SCB) i Sverige. Statistikken bygger på oplysninger hentet fra SCB, der fra og med 1998 har registreret oplysninger om de flyttede personer mellem Sverige og Danmark. I opgørelsen indgår de personer, der er registreret som ind- eller udvandret i det aktuelle år.

Vis hele teksten »
« Minimer teksten

Del sidens indhold
Priser på både danske og importerede varer stiger

16. april 2018

I perioden januar-marts 2018 er priserne på danskproducerede varer steget med 0,7 pct. i forhold til de foregående tre måneder oktober-december 2017. I samme periode er priserne på importerede varer steget med 0,4 pct. Over det seneste år er priserne på danskproducerede varer steget med 1,7 pct., mens priserne på importerede varer er steget med 0,1 pct.

Producent- og importprisindeks for varer  marts 2018

16. april 2018 - Nr. 154

Hent som PDF

Næste udgivelse: 15. maj 2018

Alle udgivelser i serien: Producent- og importprisindeks for varer

Kontakt

Nicklas Milton Elversøe, tlf. 61 15 35 98

Andreas Strøander Pedersen, tlf. 

Kilder og metode

Producentprisindeks for varer belyser udviklingen i danske producenters salgspriser på det danske marked og eksportmarkedet. Importprisindeks for varer belyser prisudviklingen i danske importørers købspriser. Priserne er opgjort uden afgifter. Se også  emnesiden Producent- og importprisindeks for varer.Metoden er beskrevet nærmere i statistikdokumentationen om Producent- og importprisindeks for varer.Denne udgivelse er en af flere konjunkturindikatorer fra Danmarks Statistik. Læs mere om konjunkturindikatorer og de nyeste nøgletal på www.dst.dk/konjunkturdata.

Vis hele teksten »
« Minimer teksten
Statistik­dokumentation

Producent- og importprisindeks for varer

Del sidens indhold
Flest tabte arbejdsdage i industrien i 2017

16. april 2018

Der var 28.100 tabte arbejdsdage som følge af arbejdsstandsninger på det danske arbejdsmarked i 2017. Heraf stod industrien for de 14.300 dage, svarende til 51 pct. af samtlige tabte arbejdsdage. Bygge og anlæg bidrog også betydeligt til det samlede antal af tabte arbejdsdage med 7.900 dage, svarende til 28 pct. af alle de tabte arbejdsdage i 2017.

Arbejdsstandsninger  2017

16. april 2018 - Nr. 153

Hent som PDF

Næste udgivelse: 12. april 2019

Alle udgivelser i serien: Arbejdsstandsninger

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Statistik­dokumentation

Arbejdsstandsninger

Del sidens indhold
Firmaernes salg tabte pusten i februar

12. april 2018

Firmaernes samlede salg ekskl. energi faldt 1,7 pct. fra januar til februar, mens det indenlandske salg ekskl. energi faldt 1,8 pct. Salget er korrigeret for normale sæsonudsving og effekten af handelsdage. Den største del af faldet kom fra handel, mens industri holdt niveauet.

Firmaernes køb og salg  februar 2018

12. april 2018 - Nr. 152

Hent som PDF

Næste udgivelse: 15. maj 2018

Alle udgivelser i serien: Firmaernes køb og salg

Kontakt

Kim Larsen, tlf. 81 75 12 42

Lina Maria Pedersen, tlf. 51 68 72 80

Kilder og metode

Statistikken er baseret på oplysninger, som firmaerne meddeler Skattestyrelsen ved moms-angivelsen. Yderligere oplysninger om Firmaernes køb og salg kan ses på www.dst.dk/fiks_info. Køb og salg i visse branchegrupper, fx landbrug, skovbrug og fiskeri, er for en stor dels vedkommende estimeret, da en stor del af firmaerne indberetter moms kvartalsvist eller halvårligt. Revisioner i disse branchegrupper er derfor normalt større end i andre branchegrupper. Køb og salg er opgjort i løbende priser uden moms, men inklusive punktafgifter. Der er anvendt indirekte sæsonkorrektion. For enkelte brancher er der ikke fundet sæsonbestemt variation. Firmaernes køb og salg består både af indenlandsk og udenlandsk handel, men oplysningerne om ikke-momspligtigt salg, herunder eksport, er behæftet med en vis usikkerhed. Det samme gælder dermed også firmaernes salg i alt. Se nærmere beskrivelse i statistikdokumentationen og på emnesiden. Branchefordelingen er foretaget af Danmarks Statistik i overensstemmelse med branchenomenklaturen Dansk Branchekode 2007 (DB07) efter firmaets hovedbranche.

Vis hele teksten »
« Minimer teksten
Statistik­dokumentation

Firmaernes køb og salg

Del sidens indhold
Byggebeskæftigelsen stiger fortsat

12. april 2018

Byggebeskæftigelsen var på 172.300 personer i første kvartal 2018 mod 169.600 i fjerde kvartal 2017, når der korrigeres for normale sæsonudsving. Der er tale om en stigning på 1,6 pct. Dermed fortsætter den stigende tendens, der har været siden 2013. Samtidig med byggebeskæftigelsen offentliggøres omsætning opdelt på arbejdets art for fjerde kvartal 2017 og hele 2017.

Beskæftigede ved bygge og anlæg  1. kvt. 2018

12. april 2018 - Nr. 151

Hent som PDF

Næste udgivelse: 27. juli 2018

Alle udgivelser i serien: Beskæftigede ved bygge og anlæg

Kontakt

Kasper Emil Freiman, tlf. 23 45 47 32

Karina Moric, tlf. 24 78 42 12

Kilder og metode

Statistikken belyser udviklingen i antal beskæftigede inden for privat bygge- og anlægsaktivitet.

Vis hele teksten »
« Minimer teksten
Statistik­dokumentation

Omsætning i byggeri og anlæg

Beskæftigede ved bygge og anlæg

Del sidens indhold
Kvinder bruger e-konsultation mere end mænd

12. april 2018

Når danskerne går til lægen, forgår det stadig oftere gennem e-konsultationer. I 2017 foregik 6,6 mio. ud af i alt 40,9 mio. kontakter til almen læge pr. e-mail, svarende til 16,2 pct. I 2017 havde kvinder 24,7 mio. kontakter til almen læge, hvoraf de 4,3 mio. blev foretaget som e-konsultationer, svarende til 17,5 pct. Andelen for mænd var 14,3 pct. Kvinder havde i 2017 i gennemsnit 8,4 kontakter til almen læge, hvoraf 1,5 var e-konsultationer, mens mænd havde 5,6 kontakter, hvoraf 0,8 var som e-konsultationer. Kontakt dækker både fysiske besøg, e-konsultationer og telefonkonsultationer.

Lægebesøg mv.  2017

12. april 2018 - Nr. 150

Hent som PDF

Næste udgivelse: 30. april 2019

Alle udgivelser i serien: Lægebesøg mv.

Kontakt

Jonas Kirchheiner-Rasmussen, tlf. 61 50 23 80

Camilla Østerballe Nielsen, tlf. 20 28 52 49

Kilder og metode

Statistikken omfatter alene praksissektoren, hvilket betyder, at hverken skolelæge, børne- og ungdomstandpleje, skadestuebesøg eller hospitalsindlæggelser indgår. Medicintilskud og rejsesygeforsikring indgår heller ikke. Kun ydelser, hvor det offentlige dækker udgiften helt eller delvis, indgår. En eventuel egenbetaling indgår ikke. En kontakt er et besøg hos lægen eller en telefonkonsultation, en e-mailkonsultation eller et hjemmebesøg mv. Andre ydelser, fx laboratorieundersøgelser samt tillægsydelser givet i forbindelse med en konsultation, regnes derimod ikke som en kontakt. Det skal bemærkes for tandlægebesøg, at det er det første besøg (med undersøgelse), der er registreret som en kontakt, mens øvrige besøg i samme behandlingsforløb ikke registreres som kontakter. I 2013 reduceredes tilskuddet til tandrensning og kontrol af diagnostisk fund hos tandlæger. Kilder er Sygesikringsdata fra Danske Regioner og andre registre fra Danmarks Statistik.

Vis hele teksten »
« Minimer teksten
Statistik­dokumentation

Lægebesøg

Del sidens indhold
Flere forestillinger med færre tilskuere

11. april 2018

I sæsonen 2016/2017 var der i alt 2,9 mio. tilskuere til teaterforestillinger i Danmark. Dette tal har været stort set uændret siden 2010 med årlige udsving på omkring 2 pct. Antallet af forestillinger var knapt 900 og antallet af opførelser, der er antallet af gange en forestilling spilles, omkring 15.000. Antallet af forestillinger er steget siden 2010. Med et stort set uændret tilskuertal betyder det, at antallet af tilskuere til hver forestilling i gennemsnit er faldet i perioden.

Scenekunst  2016/2017

11. april 2018 - Nr. 149

Hent som PDF

Næste udgivelse: 4. april 2019

Alle udgivelser i serien: Scenekunst

Kontakt

Christian Max Gustaf Törnfelt, tlf. 21 63 60 20

Kilder og metode

Oplysningerne kommer fra statistikken Scenekunst. Undersøgelsen er baseret på resultaterne fra indberetninger fra 267 aktive og 70 inaktive statsstøttede og ikke-statsstøttede teatre i referenceperioden. Dataindsamlingen pågik mellem oktober 2025 og januar 2026.

Vis hele teksten »
« Minimer teksten
Statistik­dokumentation

Scenekunst

Del sidens indhold
Stadig færre er på offentlig forsørgelse

11. april 2018

Hvis man ser bort fra antallet af SU-modtagere, er antallet af øvrige offentligt forsørgede i alderen 16-64 år faldet med 17.100 fra 2016 til 2017. Dermed var der i gennemsnit 731.700 øvrige offentligt forsørgede 16-64-årige i 2017, hvilket er det laveste niveau i statistikkens 11-årige historie. Medregner man SU-modtagerne, var der tale om et samlet fald på 16.600 fra 2016 til 2017, og der var i alt 1.056.100 offentligt forsørgede i alderen 16 til 64 år i 2017. Tallene i denne offentliggørelse er omregnet til fuldtidsmodtagere.

Offentligt forsørgede under pensionsalderen (år)  2017

11. april 2018 - Nr. 148

Hent som PDF

Næste udgivelse: 10. april 2019

Alle udgivelser i serien: Offentligt forsørgede under pensionsalderen (år)

Kontakt

Carsten Bo Nielsen, tlf. 23 74 60 17

Kilder og metode

Denne opgørelse bygger på datagrundlaget for den årlige statistik over Offentligt forsørgede under folkepensionsalderen fra Danmarks Statistik. Statistikken over offentligt forsørgede dækker alle forsørgelsesydelser for personer der er født 16 år, men endnu ikke har nået deres folkepensionsalder. Fuldtidsmodtagere er beregnet ud fra det samlede antal deltagere på ydelserne og varigheden af den periode, hvor de hver især har modtaget ydelsen.

Vis hele teksten »
« Minimer teksten
Statistik­dokumentation

Offentligt forsørgede under folkepensionsalderen

Del sidens indhold
Prisfald på tv medvirker til lavere forbrugerpriser

10. april 2018

Det samlede forbrugerprisindeks steg 0,5 pct. i marts i forhold til samme måned sidste år. Det er 0,1 procentpoint mindre end forrige måneds årlige stigning i forbrugerprisindekset på 0,6 pct. Hovedgruppen fritid og kultur trækker betragteligt mindre op i årsstigningen i forhold til forrige måneds årsstigning. Det er specielt prisfald på tv, der bidrager til den lavere årsstigning i fritid og kultur, hvor vækstbidraget fra tv er faldet fra minus 0,08 procentpoint i sidste måned til minus 0,13 procentpoint i denne måned. Prisindekset for tv ligger nu på det laveste niveau nogensinde, hvilket vil sige i over 60 år. Også alkoholiske drikkevarer og tobak trækker mindre op i årsstigningen end i forrige måned. Her er det specielt vin, der trækker mindre op i årsstigningen i marts i forhold til i februar.

Forbruger- og nettoprisindeks  marts 2018

10. april 2018 - Nr. 145

Hent som PDF

Næste udgivelse: 11. maj 2018

Alle udgivelser i serien: Forbruger- og nettoprisindeks

Kontakt

Maya Drewsen, tlf. 20 36 69 89

Christian Lindeskov, tlf. 21 22 28 57

Kilder og metode

Forbrugerprisindekset (FPI) og det danske EU-harmoniserede forbrugerprisindeks (HICP) opgøres på grundlag af de priser, forbrugerne betaler for varer og tjenester, altså inklusive moms og afgifter. I FPI indgår prisudviklingen for ejerboliger, beregnet ved estimerede lejeværdier, mens prisudviklingen for ejerboliger ikke indgår i HICP. Nettoprisindekset beregnes derimod ved så vidt muligt at fratrække indirekte skatter og afgifter, mens tilskud til nedsættelse af priserne tillægges. HICP-CT beregnes ved at fastholde satserne på de indirekte skatter og afgifter på niveauet fra december året før.

Vis hele teksten »
« Minimer teksten
Statistik­dokumentation

EU-harmoniseret forbrugerprisindeks (HICP samt HICP-CT)

Forbrugerprisindeks

Huslejeundersøgelsen

Nettoprisindeks

Del sidens indhold
Bilsalget stabiliseret efter afgiftsændringerne

10. april 2018

Tilgangen af nye personbiler i marts 2018 var på 18.900, når der korrigeres for normale sæsonudsving. Det er 2 pct. færre end i februar. Det dækker over en tilgang, der var 4 pct. lavere i erhvervene og uændret i husholdningerne. Tilgangen i første kvartal 2018 var samlet set 7 pct. højere end i fjerde kvartal 2017, hvor markedet var præget af afgiftsændringerne.

Nyregistrerede motorkøretøjer  marts 2018

10. april 2018 - Nr. 147

Hent som PDF

Næste udgivelse: 9. maj 2018

Alle udgivelser i serien: Nyregistrerede motorkøretøjer

Kontakt

Karina Moric, tlf. 24 78 42 12

Simon Bolding Halifax, tlf. 51 29 21 91

Kilder og metode

Se mere i statistikdokumentationen om bilregistret og opgørelser herfra. 

Vis hele teksten »
« Minimer teksten
Statistik­dokumentation

Bilregistret og opgørelser herfra

Del sidens indhold
1.700 kvinder kom på kvindekrisecenter i 2017

10. april 2018

I løbet af 2017 blev der indskrevet 1.687 kvinder på landets kvindekrisecentre. Tallet kommer fra en ny statistik om voldsramte kvinder og deres børn. I lidt over halvdelen af opholdene på kvindekrisecentrene havde kvinden børn med. I alt blev der medbragt 1.649 børn. Længden på opholdene svingede betydeligt, men i gennemsnit opholdt hver kvinde sig 62 døgn eller ca. to måneder på et kvindekrisecenter, mens hvert medbragt barn i gennemsnit var 60 døgn på et kvindekrisecenter. 243 kvinder og 245 børn oplevede mere end ét ophold i 2017. Det kan ske, at gentagne ophold er en del af et samlet forløb. Fx hvis det frygtes, at kvindens sikkerhed er i fare, kan hun flytte til et andet center.

Kvinder og børn på kvindekrisecentre  2017

10. april 2018 - Nr. 146

Hent som PDF

Næste udgivelse: 28. maj 2019

Alle udgivelser i serien: Kvinder og børn på kvindekrisecentre

Kontakt

Nadia Amalie Hjortø, tlf. 

Kilder og metode

I statistikken for 2022 er 7 pct. af kvinderne og 11 pct. af børnene enten indberettet anonymt eller uden et validt CPR-nummer. For disse kvinder og børn har Danmarks Statistik ikke baggrundsoplysninger såsom bopælskommune, alder og herkomst. Hvis kvinden er indberettet anonymt, er det heller ikke muligt at se, om den samme kvinde har haft flere ophold i løbet af året. Der kan derfor være usikkerhed om de kvinder og børn, der er indberettet anonymt eller uden et validt CPR-nummer.Fra 2022 er kvindekrisecentrene blevet bedt om at godkende deres data på summarisk niveau for en 3-årig periode inden udgivelse. For statistikåret 2022 er de således blevet bedt om at godkende data for perioden 2020-2022. I statistikåret 2022 har alle kvindekrisecentre godkendt deres data.

Vis hele teksten »
« Minimer teksten
Statistik­dokumentation

Krisecentre

Del sidens indhold
Vareimporten faldt i februar

9. april 2018

Eksporten af varer faldt i februar med 0,4 pct. og importen faldt med 3,4 pct. Set over de seneste tre måneder, er eksporten faldet med 1,3 pct., mens importen er uændret. Det viser tallene for udenrigshandel med varer eksklusive skibe, fly, brændsel mv., når der korrigeres for normale sæsonudsving.

Udenrigshandel med varer (md)  februar 2018

9. april 2018 - Nr. 140

Hent som PDF

Næste udgivelse: 9. maj 2018

Alle udgivelser i serien: Udenrigshandel med varer (md)

Kontakt

Pia Nielsen, tlf. 30 61 93 05

Agnes Urup, tlf. 40 13 62 87

Statistik­dokumentation

Udenrigshandel med varer

Del sidens indhold
Fald i vareimporten trækker overskuddet op

9. april 2018

I februar var der et overskud på betalingsbalancens løbende poster på 13,5 mia. kr. i sæsonkorrigerede tal. Det er en stigning på 4,2 mia. kr. i forhold til januar, og skyldes især et fald i importen af varer.

Betalingsbalancen over for udlandet  februar 2018

9. april 2018 - Nr. 143

Hent som PDF

Næste udgivelse: 9. maj 2018

Alle udgivelser i serien: Betalingsbalancen over for udlandet

Kontakt

Agnes Urup, tlf. 40 13 62 87

Kirstine Sewohl, tlf. 40 13 18 62

Kilder og metode

Betalingsbalancen er en opgørelse over værdien af de økonomiske transaktioner med udlandet i en given periode. Der er definitionsmæssige forskelle mellem udenrigshandlen og betalingsbalancens varepost. Den mest betydende forskel udgøres af køb af brændstof til skibe i udenlandsk havn (bunkring) - se overgangstabel på www.dst.dk/bopdok.

Vis hele teksten »
« Minimer teksten
Statistik­dokumentation

Betalingsbalancen

Udenrigshandel med tjenester

Del sidens indhold
Stabile feriehusovernatninger i februar

9. april 2018

Korrigeret for normale sæsonudsving faldt antallet af overnatninger i udlejede feriehuse i februar med 0,4 pct. sammenlignet med måneden før. De danske overnatninger faldt med 3,2 pct., mens de udenlandske steg med 0,6 pct. i forhold til januar.

Feriehusudlejning  februar 2018

9. april 2018 - Nr. 144

Hent som PDF

Næste udgivelse: 8. maj 2018

Alle udgivelser i serien: Feriehusudlejning

Kontakt

Karin Keller, tlf. 21 19 85 61

Majbrit Holst, tlf. 24 94 08 24

Kilder og metode

Læs mere om kilder og metoder i statistikdokumentationen og på emnesiden. Alle tal er i faktiske tal, hvis ikke andet er angivet.

Vis hele teksten »
« Minimer teksten
Statistik­dokumentation

Feriehusudlejning
Atter et rekordår for feriehusudlejningen

9. april 2018

For andet år i træk sætter feriehusudlejningen rekord. Den endelige opgørelse for 2017 viser, at gæsterne hos danske feriehusudlejningsbureauer sammenlagt havde 19,2 mio. overnatninger. Det er en stigning på 606.000 overnatninger eller 3 pct. i forhold til 2016. Der har været vækst i antallet af feriehusovernatninger hvert år siden 2013, og i denne periode er overnatningstallet steget med 4,2 mio. overnatninger, dvs. samlet set 28 pct.

Feriehusudlejning (år)  2017

9. april 2018 - Nr. 141

Hent som PDF

Næste udgivelse: 9. april 2019

Alle udgivelser i serien: Feriehusudlejning (år)

Kontakt

Majbrit Holst, tlf. 24 94 08 24

Majbrit Holst, tlf. 24 94 08 24

Kilder og metode

Udlejede hus-uger er antallet af dage, et hus er udlejet, delt med syv. Et feriehus er bredt defineret som enten sommerhus, lejlighed eller anden beboelse der udlejes for en begrænset periode af et feriehusudlejningsbureau. Formålet med opholdet behøver således ikke at være turisme, men kan også være erhvervsmæssigt.
Usikkerhed: Tallene for antal overnatninger er delvist baseret på skøn fra indberetterens side.

Vis hele teksten »
« Minimer teksten
Statistik­dokumentation

Feriehusudlejning
Næsten uændret antal overnatninger i februar

9. april 2018

Det samlede antal overnatninger på hoteller, feriecentre og vandrerhjem var 2,2 pct. lavere i februar end i januar, når der korrigeres for normale sæsonudsving. Når tremånedersperioden december 2017 - februar 2018 sammenlignes med den foregående tremånedersperiode, var der 2,3 pct. flere overnatninger på hoteller, feriecentre og vandrerhjem. Det skal bemærkes, at sæsonkorrektionen for vandrerhjem er særlig usikker, da opdateringen af vandrerhjemspopulationen med virkning fra januar 2014 har medført et nyt overnatningsmønster, som minder mere om hotellernes.

Overnatninger på hoteller, feriecentre, campingpladser og vandrerhjem mv.  februar 2018

9. april 2018 - Nr. 142

Hent som PDF

Næste udgivelse: 8. maj 2018

Alle udgivelser i serien: Overnatninger på hoteller, feriecentre, campingpladser og vandrerhjem mv.

Kontakt

Majbrit Holst, tlf. 24 94 08 24

Karin Keller, tlf. 21 19 85 61

Kilder og metode

Lystbådestatistikken er ikke sæsonkorrigeret. Anvendelsen af sæsonkorrektion er behæftet med usikkerhed. Dette gør sig især gældende ved helligdage som påske og pinse, der ligger i forskellige måneder fra år til år. Hvis påskeferien ligger i såvel marts som starten af april, vil sæsonkorrektionen være særlig usikker.

Vis hele teksten »
« Minimer teksten
Statistik­dokumentation

Overnatninger i lystbådehavne

Overnatninger på campingpladser

Overnatninger på hoteller, feriecentre og vandrerhjem
Industriproduktion lå stabilt i februar

6. april 2018

Med et fald på 0,6 pct. gik den samlede industriproduktion en anelse tilbage fra januar til februar. Faldet kom efter en stigning i januar på 1,3 pct. og en stigning i december på 0,6 pct. I perioden december-februar steg industriproduktionen med 2,7 pct. sammenlignet med september-november 2017. Trenden har været flad siden februar 2017, og produktionsindekset er stadig på et højt niveau. Alle tal er korrigeret for normale sæsonudsving og prisudvikling. I faktiske tal steg industriproduktionen 2,3 pct. fra februar 2017 til februar 2018 og 3,6 pct i forhold til februar 2016.

Industriens produktion og omsætning  februar 2018

6. april 2018 - Nr. 139

Hent som PDF

Næste udgivelse: 7. maj 2018

Alle udgivelser i serien: Industriens produktion og omsætning

Kontakt

Mathias Dybdahl Bluhme, tlf. 40 22 56 37

Inger Hansen, tlf. 40 23 78 84

Kilder og metode

Metoden er beskrevet i statistikdokumentationen om industriens produktion og omsætning. Se også emnesiden Industriens produktion og omsætning. Brancherne i industrien er grupperet i fire grupper. Investeringsgoder er produktionsmidler i form af fast realkapital fx maskiner. Mellemprodukter er materialer, som andre erhverv videreforarbejder, fx kemiske produkter. Varige forbrugsgoder er fx møbler. Ikke-varige forbrugsgoder er fx fødevarer, tøj og medicin.

Vis hele teksten »
« Minimer teksten
Statistik­dokumentation

Industriens produktion og omsætning

Del sidens indhold
Tvangsauktioner stiger mest i Østdanmark

6. april 2018

Antallet af tvangsauktioner i Østdanmark er steget med 21 pct. fra fjerde kvartal 2017 til første kvartal 2018. Særligt Hovedstadsområdet har med en stigning på 40 pct. været præget af det øgede antal tvangsauktioner i første kvartal sammenlignet med kvartalet før. Region Sjælland har haft en mere moderat stigning på 14 pct. I samme periode har Region Syddanmark oplevet et relativt stort fald på 18 pct. i antallet af tvangsauktioner. Samlet set er det faktiske antal af tvangsauktioner steget fra 711 i fjerde kvartal 2017 til 753 i første kvartal 2018 for hele landet. Tallene er baseret på bekendtgjorte tvangsauktioner i Statstidende.

Tvangsauktioner  marts 2018

6. april 2018 - Nr. 138

Hent som PDF

Næste udgivelse: 4. maj 2018

Alle udgivelser i serien: Tvangsauktioner

Kontakt

Maya Drewsen, tlf. 20 36 69 89

Jakob Holmgaard, tlf. 24 87 64 56

Kilder og metode

Opgørelserne er baseret på de bekendtgjorte tvangsauktioner i Statstidende. Tidspunktet bliver fastsat ud fra den første bekendtgørelse i Statstidende.

Vis hele teksten »
« Minimer teksten
Statistik­dokumentation

Bekendtgjorte tvangsauktioner
Færre konkurser i marts

6. april 2018

Der var 181 konkurser i marts blandt aktive virksomheder, når der korrigeres for normale sæsonudsving. Det er 20 pct. færre end i februar. Konkurserne i marts førte til 845 tabte fuldtidsjob (job omregnet til fuld tid). I hele første kvartal var der 4 pct. færre konkurser end i fjerde kvartal sidste år. Antallet af tabte job var med 1.301 i gennemsnit pr. måned imidlertid 43 pct. højere end i fjerde kvartal sidste år.

Konkurser  marts 2018

6. april 2018 - Nr. 137

Hent som PDF

Næste udgivelse: 4. maj 2018

Alle udgivelser i serien: Konkurser

Kontakt

Simon Bolding Halifax, tlf. 51 29 21 91

Karina Moric, tlf. 24 78 42 12

Kilder og metode

Læs mere om kilder og metode i statistikdokumentationen.

Vis hele teksten »
« Minimer teksten
Statistik­dokumentation

Konkurser

Del sidens indhold
Stort overskud og fortsat faldende ØMU-gæld

5. april 2018

Danmark ligger solidt inden for ØMU-kriterierne for både saldo og gæld i 2017 ved årets første ØMU-indberetning til EU-kommissionen. ØMU-gælden udgjorde 781 mia. kr. ved udgangen af 2017 svarende til 36,4 pct. af BNP. I forhold til 2016 er det et fald på 1,5 procentpoint af BNP. Siden 2014 er ØMU-gælden faldet med i alt 7,9 procentpoint. Faldet i ØMU-gælden skyldes især et fald i den statslige gæld, som afspejler, at statens indestående i Danmarks Nationalbank er reduceret til niveauet fra før finanskrisen. Ifølge EU-traktatens ØMU-kriterier må ØMU-gælden ikke overstige 60,0 pct. af BNP.

ØMU-gæld og ØMU-saldo  2017 (april-version)

5. april 2018 - Nr. 136

Hent som PDF

Næste udgivelse: 5. oktober 2018

Alle udgivelser i serien: ØMU-gæld og ØMU-saldo

Kontakt

Jesper Feddersen, tlf. 20 51 61 92

Statistik­dokumentation

Offentligt underskud og gæld i EU-landene

Del sidens indhold
2017 sluttede med solid vækst

5. april 2018

Bruttonationalproduktet (BNP) steg med 0,9 pct. i fjerde kvartal, når der korrigeres for prisudvikling og sæsonbevægelser. Det viser den reviderede beregning af det kvartalsvise nationalregnskab for fjerde kvartal. BNP-væksten er dermed nedjusteret med 0,1 procentpoint i forhold til den seneste offentliggørelse, mens den samlede BNP-vækst for 2017 opjusteres med 0,1 procentpoint til 2,2 pct. Kvartalsvæksten er særligt drevet af vækst i udenrigshandlen og privatforbruget. For hele 2017 gælder det, at fremgangen især holdes oppe af eksporten, der er påvirket af en større enkeltstående betaling fra udlandet, som er henført til første kvartal. Baseret på hidtidige erfaringer kan usikkerheden på BNP-væksten generelt vurderes til ± 0,5 procentpoint.

Kvartalsvist nationalregnskab  4. kvt. 2017 revideret

5. april 2018 - Nr. 133

Hent som PDF

Næste udgivelse: 31. maj 2018

Alle udgivelser i serien: Kvartalsvist nationalregnskab

Kontakt

Louise Julie Bille, tlf. 

 Jonas Dan Petersen, tlf. 30 57 18 26

Kilder og metode

Det kvartalsvise nationalregnskab udarbejdes på grundlag af stort set al konjunkturstatistik, der beskriver delområder inden for økonomi og beskæftigelse. Ved at kombinere disse statistikker med nationalregnskabssystemets begrebsapparat bliver det muligt at afstemme de forskellige oplysninger til et samlet billede.

Vis hele teksten »
« Minimer teksten
Statistik­dokumentation

Nationalregnskab: Årligt

Del sidens indhold
Prisstigninger på boliger seks år i træk

5. april 2018

Priserne på enfamiliehuse steg på landsplan med 2,8 pct. fra december 2017 til januar 2018. I samme periode steg priserne på ejerlejligheder med 2,1 pct. Priserne på boliger er nu steget seks år i træk. Siden januar 2012 er priserne på ejerlejligheder steget med ca. 60 pct., mens priserne på enfamiliehuse er steget ca. 25 pct. Det seneste år er priserne på ejerlejligheder steget med 7 pct., mens priserne på enfamiliehuse er steget med ca. 5 pct.

Ejendomssalg (md.)  januar 2018

5. april 2018 - Nr. 135

Hent som PDF

Næste udgivelse: 2. maj 2018

Alle udgivelser i serien: Ejendomssalg (md.)

Kontakt

Annette Nielsen, tlf. 20 37 79 11

Jakob Holmgaard, tlf. 24 87 64 56

Kilder og metode

Prisudviklingen er beregnet ud fra forholdet mellem den officielle ejendomsvurdering og den faktiske købesum. Metoden er nærmere beskrevet i statistikdokumentationen og på emnesiden.

Danmarks Statistik vil i løbet af 2022 igangsætte en undersøgelse, der har til formål at undersøge om den nuværende særlige beregningsmetode for de foreløbige prisudviklinger er den mest optimale at anvende ved at undersøge alternative metoder. I juli 2021 udgav Danmarks Statistik en analyse: Pålideligheden af de foreløbige tal for boligprisudviklingen. Af analysens hovedkonklusioner fremgik det blandt andet, hvilke størrelsesordener statistikkens revisioner kan forventes at have.

Vis hele teksten »
« Minimer teksten
Statistik­dokumentation

Ejendomssalg

Del sidens indhold
Arbejdsløsheden faldt lidt i februar

5. april 2018

I februar var bruttoledigheden 700 fuldtidspersoner lavere end i januar, idet bruttoledigheden faldt fra 111.500 til 110.800, svarende til en ledighedsprocent på 4,1 pct. for begge måneder. En del af det fortsatte fald i den sæsonkorrigerede bruttoledighed kan tilskrives udviklingen i antallet af bruttoledige integrations-ydelsesmodtagere. I faktiske tal faldt denne gruppe nemlig lidt fra januar til februar 2018, mens den steg i samme periode året før.

Arbejdsløsheden (md.)  februar 2018

5. april 2018 - Nr. 134

Hent som PDF

Næste udgivelse: 30. april 2018

Alle udgivelser i serien: Arbejdsløsheden (md.)

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Kilder og metode

Danmarks Statistik offentliggør på baggrund af et mindre detaljeret og mindre opdateret datagrundlag en hurtig, månedlig ledighedsindikator omkring 12 dage efter udgangen af referencemåneden. Ledighedsindikatoren er en tidlig indikation af, hvad bruttoledighedsstatistikken (denne offentliggørelse) for samme måned vil vise ca. 18 dage senere.

Vis hele teksten »
« Minimer teksten
Statistik­dokumentation

Registreret ledighed

Del sidens indhold
Færre forældrepar er gift

4. april 2018

I gennemsnit er 76,5 pct. af forældreparrene gift, hvilket er 4,9 procentpoint mindre end for ti år siden. Forældrepar med fælles hjemmeboende børn er oftere gift i kommuner omkring København end i resten af landet. I Allerød og Furesø Kommuner er hhv. 86 og 84 pct. af parfamilier med fælles børn gifte, mens det kun gælder 68-69 pct. af forældreparrene i København, Frederiksberg og Lolland Kommuner. Ringkøbing Kommune med 83 pct. gifte forældrepar er den eneste kommune uden for det østlige Sjælland, som er blandt de ti kommuner med højest andel gifte forældrepar.

Børnefamilier  1. januar 2018

4. april 2018 - Nr. 131

Hent som PDF

Næste udgivelse: 7. marts 2019

Alle udgivelser i serien: Børnefamilier

Kontakt

Lisbeth Greve Harbo, tlf. 20 58 64 08

Connie Østberg, tlf. 23 60 19 14

Kilder og metode

Statistikken er baseret på 0-16-årige og deres forældres folkeregisteradresser, dvs. at et brud eller et skift i familien alene opgøres ud fra forældrenes adresse i starten og slutningen af året.

Vis hele teksten »
« Minimer teksten
Statistik­dokumentation

Husstande, familier og børn (Afsluttet)

Del sidens indhold
Fortsat høj landingsværdi for fiskeriet i 2017

4. april 2018

Den samlede landingsværdi for dansk fiskeri i 2017 blev på 3,4 mia. kr., det næsthøjeste niveau de seneste 15 år, men alligevel 7 pct. mindre end forrige års topniveau på 3,7 mia. kr. Faldet skyldes mindre landinger af sild og makrel samt en 29 pct. reduktion i prisen på sild. Der var også et markant fald i prisen på industrifisk, men det blev opvejet af en 75 pct. forøgelse af landingerne.

Fiskeriets struktur og landinger  2017

4. april 2018 - Nr. 132

Hent som PDF

Næste udgivelse: 2. april 2019

Alle udgivelser i serien: Fiskeriets struktur og landinger

Kontakt

Charlotte Spliid Hansen, tlf. 29 41 97 76

Kilder og metode

Grundlaget for fartøjsstatistikken er Fiskeristyrelsens (FST) register over fiskerfartøjer pr. 31. december. Landingsstatistikken udarbejdes på basis af FST's register for handel med fisk, krebs- og bløddyr i første omsætningsled, suppleret med data fra fartøjernes logbøger. 

Vis hele teksten »
« Minimer teksten
Statistik­dokumentation

Danske fiskerfartøjer
Nyt højdepunkt i fuldførte ungdomsuddannelser

4. april 2018

I 2017 havde 71 pct. af de 25-årige gennemført en ungdomsuddannelse. Det er en stigning på 1 procentpoint i forhold til 2016 og den højeste andel med fuldførte ungdomsuddannelser siden 2005.

Fuldførte ungdomsuddannelser  2016/2017

4. april 2018 - Nr. 130

Hent som PDF

Næste udgivelse: 3. april 2019

Alle udgivelser i serien: Fuldførte ungdomsuddannelser

Kontakt

Asger Bromose Langgaard, tlf. 21 59 96 46

Kilder og metode

Elevregistret er et forløbsregister, hvor den enkelte studerende kan følges gennem uddannelseskarrieren.

Vis hele teksten »
« Minimer teksten
Statistik­dokumentation

Elevregistret

Del sidens indhold
Danskerne tager især i biografen i skoleferien

3. april 2018

Ændret 04. april 2018 kl. 11:30

Oplysningen om billetindtægter er fjernet fra tabellen over de ti mest sete biograffilm 2017, da det vurderes at billetindtægter i et kalenderår er et upræcist mål for filmenes indtjening.

Vis hele teksten »
« Minimer teksten

Der blev solgt 11,9 mio. biografbilletter i 2017, hvilket er et fald på 8 pct. i forhold til 2016. Det svarer til, at hver dansker går i biografen to gange om året. 17 pct. af billetsalget var koncentreret i vinterferien, påskeferien, efterårsferien og juleferien, hvor uge 7 toppede med 657.000 solgte billetter. Herefter fulgte juleferien med 486.000, samt påskeferien og efterårsferien med hhv. 453.000 og 443.000 solgte billetter. Derimod går danskerne markant mindre i biografen om sommeren, hvor uge 34 lå lavest med 113.000 solgte billetter. I uge 30 var der dog 280.000 solgte billetter, hvilket muligvis skyldtes nedbør og dårligt vejr i juli måned. Gennemsnitligt bliver der solgt 236.000 biografbilletter hver uge.

Biografer og film  2017

3. april 2018 - Nr. 129

Hent som PDF

Næste udgivelse: 1. april 2019

Alle udgivelser i serien: Biografer og film

Kontakt

Cecilie Bryld Fjællegaard, tlf. 51 27 86 09

Kilder og metode

Statistikken omfatter spillefilm, som har været vist ved offentlige forestillinger i Danmark. Lukkede forestillinger, forestillinger i forskellige klubber mv. (fx pensionistklubber og børnefilmklubber) er ikke med i opgørelserne. Opgørelsen omfatter ikke Færøerne og Grønland.

Vis hele teksten »
« Minimer teksten
Statistik­dokumentation

Biografer og film

Del sidens indhold
Ikke store forventninger i marts' barometre

27. marts 2018

Konjunkturindikatoren for industrien ligger i marts på nettotallet minus 2, hvilket er på niveau med januars minus 3 og februars minus 1. Bygge og anlæg falder svagt, hvilket dækker over, at ordrebeholdningen fortsat stiger, mens beskæftigelsesforventningerne aftager, hvilket kan skyldes det fortsatte vintervejr. Tillidsindikatoren, der sammenfatter erhvervenes og forbrugernes forventninger, falder til 0,81 og er præget af fald i alle sektorer.

Konjunkturbarometer for erhvervene  marts 2018

27. marts 2018 - Nr. 128

Hent som PDF

Næste udgivelse: 26. april 2018

Alle udgivelser i serien: Konjunkturbarometer for erhvervene

Kontakt

Simon Bolding Halifax, tlf. 51 29 21 91

Bo Eriksen, tlf. 61 50 41 27

Kilder og metode

Metoden er beskrevet i statistikdokumentationerne for de respektive konjunkturbarometre. Kun tidsserier, der udviser en klar sæsoneffekt, er korrigeret for sæsonudsving. Nettotal udtrykker forskellen mellem procentandelene af virksomheder, vægtet efter beskæftigelse, der har angivet hhv. positive og negative forventninger.

Vis hele teksten »
« Minimer teksten
Statistik­dokumentation

Konjunkturbarometer for erhvervene

Del sidens indhold
Stort overskud på de offentlige finanser

23. marts 2018

I 2017 var der et overskud på 21 mia. kr. på de offentlige finanser. Overskuddet er det første siden finanskrisen, hvis der tages højde for ekstraordinære effekter som følge af indtægter og udgifter af engangskarakter. Overskuddet i 2017 skyldes især, at de samlede skatteindtægter steg med 31 mia. kr. i forhold til 2016. Det øgede skatteprovenu skal ses i lyset af de forbedrede konjunkturer og den øgede beskæftigelse, idet både selskabsskatterne og indkomstskatterne er steget markant. De samlede udgifter steg med 6 mia. kr. eller 0,5 pct. i forhold til 2016. Det skyldes et fald i renteudgifterne på 5 mia. kr. og en beskeden stigning på de øvrige udgiftsposter.

Regnskaber for offentlig forvaltning og service  2017 (marts-version)

23. marts 2018 - Nr. 125

Hent som PDF

Næste udgivelse: 1. juni 2018

Alle udgivelser i serien: Regnskaber for offentlig forvaltning og service

Kontakt

Martin Rasmussen, tlf. 24 77 42 71

Ida Balle Rohde, tlf. 61 24 24 85

Kilder og metode

Opgørelsen er udarbejdet inden for rammerne af Databasen for Integrerede Offentlige Regnskaber (DIOR). Det betyder, at de regnskabs- og budgetdokumenter, som ligger til grund, foreligger med nationalregnskabskoder på et meget detaljeret niveau. Det er muligt at få adgang til disse informationer mod betaling.

Vis hele teksten »
« Minimer teksten
Statistik­dokumentation

Offentlige finanser

Del sidens indhold
Halvt så mange asylansøgere i 2017 som året før

23. marts 2018

3.500 personer søgte om asyl i Danmark i 2017, hvilket er en halvering af bruttoansøgertallet i forhold til 2016. Bruttoansøgertallet er nu på niveau med tallet for 2011. Registreringstallet er også faldet kraftigt, og tallet for 2017 er det laveste siden 2009. Bruttoansøgertallet dækker over alle personer, der ansøger om asyl i Danmark, mens registreringstallet dækker over de personer, der får behandlet deres asylsag i Danmark. Man skal passe på med at sammenligne bruttoansøgertallet med registreringstallet inden for et år, da der er efterslæb mellem, hvornår asylansøgningen blev indgivet, og hvornår det blev afgjort om asylsagen skulle afvises eller gå videre til behandling.

Asylansøgninger og opholdstilladelser  2017

23. marts 2018 - Nr. 123

Hent som PDF

Næste udgivelse: 27. marts 2019

Alle udgivelser i serien: Asylansøgninger og opholdstilladelser

Kontakt

Annemette Lindhardt Olsen, tlf. 20 59 02 47

Kilder og metode

Grundlaget for statistikken er oplysninger fra Udlændingestyrelsen. I denne offentliggørelse anvendes ordet opholdstilladelse som en samlet betegnelse for de forskellige legale muligheder for ophold i Danmark, dvs. opholdstilladelse og EU/EØS-registreringsbevis. Se også emnesiden Indvandrere og efterkommere.

Vis hele teksten »
« Minimer teksten
Statistik­dokumentation

Asylansøgninger og opholdstilladelser
Fortsat fald i den offentlige finansielle nettogæld

23. marts 2018

Nettogælden har været faldende siden første kvartal 2016, hvor den er faldet fra 6,4 pct. af BNP til 1,3 pct. af BNP. I fjerde kvartal 2017 faldt den offentlige finansielle nettogæld med 3,8 mia. kr., så den udgjorde 27,3 mia. kr. Faldet i nettogælden skyldes primært et overskud på de offentlige finanser på 6,2 mia. kr. i fjerde kvartal 2017. Kursreguleringer på de offentlige finansielle aktiver og passiver trækker dog i modsat retning med 2,5 mia. kr. Kursreguleringerne skyldes primært kursfald på statens børsnoterede selskaber, der ikke opvejes af kursfaldet på statsobligationerne i fjerde kvartal 2017. Den offentlige nettogæld beregnes ved at trække de finansielle passiver fra de finansielle aktiver (opgjort i markedsværdi).

Offentligt kvartalsregnskab  4. kvt. 2017

23. marts 2018 - Nr. 126

Hent som PDF

Næste udgivelse: 25. juni 2018

Alle udgivelser i serien: Offentligt kvartalsregnskab

Kontakt

Jacob König, tlf. 40 40 58 41

Ida Balle Rohde, tlf. 61 24 24 85

Statistik­dokumentation

Offentligt underskud og gæld i EU-landene

Offentlige finanser

Finansielle konti for offentlig forvaltning og service

Del sidens indhold
Stigningen i boligpriserne tog en pause

23. marts 2018

På landsplan var priserne på ejerlejligheder uændret fra tredje til fjerde kvartal 2017. Dette dækker over beskedne prisstigninger i Region Hovedstaden og Region Midtjylland på 0,3 pct. samt større prisfald i Region Nordjylland og Region Syddanmark på næsten 4 pct. Priserne på enfamiliehuse faldt på landsplan med 1,0 pct. over det seneste kvartal. Dette dækker over prisfald i alle regioner. Størst var prisfaldet i Region Syddanmark med 1,9 pct., og mindst i Region Hovedstaden og Region Midtjylland med 0,4 pct.

Ejendomssalg (kvt.)  4. kvt. 2017

23. marts 2018 - Nr. 124

Hent som PDF

Næste udgivelse: 21. juni 2018

Alle udgivelser i serien: Ejendomssalg (kvt.)

Kontakt

Annette Nielsen, tlf. 20 37 79 11

Jakob Holmgaard, tlf. 24 87 64 56

Kilder og metode

Prisudviklingen
er beregnet ud fra forholdet mellem den officielle ejendomsvurdering og den
faktiske købesum. Metoden er nærmere beskrevet i statistikdokumentationen og på emnesiden.

Vis hele teksten »
« Minimer teksten
Statistik­dokumentation

Ejendomssalg

Del sidens indhold
Detailomsætningsindekset stiger forsat

23. marts 2018

Ændret 19. april 2018 kl. 11:50

Der er desværre konstateret fejl i tallene fra februar 2016 til februar 2018. Det sæsonkorrigerede detailomsætningsindeks for februar 2018 var angivet til 102,3, men skulle have været 103,3. Alle korrigerede tal er markeret med rødt.

Vis hele teksten »
« Minimer teksten

Detailsalget var i februar 0,3 pct. større end i januar. I perioden december 2017 til februar 2018 var detailsalget 0,5 pct. større end salget i perioden september-november 2017. Tallene er korrigeret for prisudvikling, normale sæsonudsving og effekten af handelsdage. Med denne publikation er basisåret skiftet fra 2010=100 til 2015=100.

Detailomsætningsindeks  februar 2018

23. marts 2018 - Nr. 122

Hent som PDF

Næste udgivelse: 24. april 2018

Alle udgivelser i serien: Detailomsætningsindeks

Kontakt

Nina Thøgersen, tlf. 21 20 32 67

Kim Larsen, tlf. 81 75 12 42

Kilder og metode

Detailsalget er et mængdeindeks korrigeret for prisudvikling, normale sæsonudsving og effekten af handelsdage. Varegruppernes vægt i indekset var i 2021: fødevarer og andre dagligvarer 43,4 pct., beklædning mv. 6,8 pct., andre forbrugsvarer 49,8 pct. Stikprøve, beregningsmetoder m.m. er beskrevet i statistikdokumentationen om detailomsætningsindeks. Se også  emnesiden Detailomsætningsindeks.

Vis hele teksten »
« Minimer teksten
Statistik­dokumentation

Detailomsætningsindeks

Del sidens indhold
Erhvervslivet løftede FoU op på 3,2 pct. af BNP

22. marts 2018

Ændret 22. marts 2018 kl. 10:50

Der var desværre fejl i 2016 tallet for Fou-udgifter i pct. af BNP i første tabel. Det var angivet til 3,23 og skulle have været 3,19. Tallet er rettet og markeret med rødt.

Vis hele teksten »
« Minimer teksten

De samlede udgifter til forskning og udvikling (FoU) i 2016 er opgjort til 66,0 mia. kr., hvilket svarer til 3,2 pct. af bruttonationalproduktet (BNP). Det er næsten uændret i forhold til 2015, hvor udgifterne udgjorde 3,1 pct. af BNP. I 2016 bidrog erhvervslivet med 42,9 mia. kr., mens den offentlige sektor brugte 23,1 mia. kr. Udgifterne er steget med 6,1 pct. fra 2015, hvor de var på 62,2 mia. kr. målt i løbende priser. Realvæksten, dvs. stigningen målt i faste priser, var på 3,8 mia. kr. fordelt med stigninger på hhv. 3,4 mia. kr. for erhvervslivet og 0,4 mia. kr. for den offentlige sektor. Detaljerede oplysninger om FoU i den offentlige sektor 2016 offentliggøres også i dag i Statistikbanken.

Forskning og udvikling  2016

22. marts 2018 - Nr. 120

Hent som PDF

Næste udgivelse: 11. december 2018

Alle udgivelser i serien: Forskning og udvikling

Kontakt

David Boysen Jensen, tlf. 61 50 73 82

Kilder og metode

Tabellerne er baseret på de to statistikker om hhv. FoU i den offentlige sektor og FoU i erhvervslivet. Faste priser beregnes med udgangspunkt i prisniveauet i det senest offentliggjorte år. 

Vis hele teksten »
« Minimer teksten
Statistik­dokumentation

Forskning og udvikling i den offentlige sektor

Forskning og udvikling i erhvervslivet
Arbejdsomkostningerne i EU og USA steg 2,6 pct.

22. marts 2018

I fjerde kvartal 2017 steg de gennemsnitlige arbejdsomkostningerne pr. time i den private sektor samlet set med 2,6 pct. i forhold til samme kvartal året før i både USA og i de 28 EU-medlemslande. Til sammenligning var stigningen i de danske arbejdsomkostninger på 1,8 pct. i samme periode. I euroområdet steg de gennemsnitlige arbejdsomkostninger pr. time i perioden en smule mindre end i Danmark med 1,7 pct.

Arbejdsomkostninger i EU og USA  4. kvt. 2017

22. marts 2018 - Nr. 119

Hent som PDF

Næste udgivelse: 22. juni 2018

Alle udgivelser i serien: Arbejdsomkostninger i EU og USA

Kontakt

Uwe Pedersen, tlf. 23 72 65 69

Kilder og metode

Årsstigningerne viser ændringerne i de samlede arbejdsomkostninger pr. time i den private sektor i forhold til det tilsvarende kvartal året før. EU-totalen er sammenvejet med BNP-vægte. Tallene for landene i EU er baseret på EU-harmoniserede opgørelser og kan derfor ikke direkte sammenlignes med de nationale lønindeks.
På trods af, at tallene er baseret på EU-harmoniserede opgørelser, er landenes årsstigninger ikke fuldt sammenlignelige, da der er visse forskelle i opgørelsesmetode mellem de enkelte lande.

Vis hele teksten »
« Minimer teksten
Statistik­dokumentation

Internationale arbejdsomkostningsindeks (Afsluttet)
Stadigt færre pleje- og ældreboliger siden 2010

22. marts 2018

Siden 2010 er antallet af pleje- og ældreboliger faldet fra 82.059 til 78.343 i 2017, hvilket er et fald på 4,5 pct. Samtidig er andelen af befolkningen på 75 år og derover, som bor i pleje- og ældreboliger faldet. I forhold til 2016 er pleje- og ældreboliger faldet med 1.447 boliger, svarende til 1,8 pct. Pleje- og ældreboliger omfatter plejehjemsboliger, beskyttede boliger, plejeboliger og almene ældreboliger.

Pleje- og ældreboliger  2017

22. marts 2018 - Nr. 121

Hent som PDF

Næste udgivelse: 30. januar 2019

Alle udgivelser i serien: Pleje- og ældreboliger

Kontakt

Birgitte Lundstrøm, tlf. 24 21 39 65

Karsten Werner Nielsen, tlf. 30 45 69 04

Kilder og metode

Oplysningerne er indsamlet på elektroniske blanketter fra kommunerne og indgår i Danmarks Statistiks sociale ressourceopgørelse - en hel uge i april. Antal beboere i visiterede boliger opgøres af den kommune, der visiterer, uanset om boligen drives af egen kommune eller anden kommune. Der er rettet henvendelse til de kommuner, hvor der er store udsving i forhold til forrige år. 

Vis hele teksten »
« Minimer teksten
Statistik­dokumentation

Sociale ressourcer

Del sidens indhold